കൊവിഡ് കാലത്ത് മലയാളികളെ ഭയപ്പെടുത്തി നിപ്പയും നിപ വൈറസ് ബാധിച്ച് കോഴിക്കോട് 12 വയസ്സുള്ള കുട്ടി മരിച്ചതോടെയാണ് വീണ്ടും കേരളം ഭീതിയുടെ നിഴലിലായത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ 2018ല് നിപ വൈറസ് ബാധ ഉണ്ടായപ്പോള് അതിനെ പിടിച്ചു കെട്ടാന് വലിയ ത്യാഗം സഹിക്കേണ്ടി വന്ന ജനതയാണ് നമ്മള്. അന്ന് രോഗം വലിയ രീതിയില് പടരാതെ പ്രതിരോധിക്കാന് നമുക്കായെങ്കിലും വലിയ ബുദ്ധിമുട്ടേറിയ ഘട്ടങ്ങളിലൂടെയാണ് നമ്മള് കടന്നു പോയത്. മരണപ്പെട്ടവരുടെ ശരീരം പ്രിയപ്പെട്ടവര്ക്ക് ഒന്നു കാണാന് പോലുമാകാതെ സംസ്കരിക്കേണ്ടി വന്നതും ആരോഗ്യ പ്രവര്ത്തകര് പോലും രോഗത്തിനിരയായതുമെല്ലാം നടുക്കുന്ന ഓര്മകളാണ്. ഇപ്പോള് കോവിഡ് മഹാമാരിയുടെ പിടിയില് നില്ക്കുമ്ബോഴാണ് സംസ്ഥാനത്ത് നിപ റിപ്പോര്ട്ട് ചെയ്യപ്പെട്ടത്. സ്വാഭാവികമായും നമ്മുടെ ഭീതിയുടെ ഗ്രാഫ് ഉയരുന്നതില് അദ്ഭുതമില്ല. നിപക്ക് ഇത് വരെ കൃത്യമായ ഒരു ചികിത്സ കണ്ടുപിടിക്കപ്പെട്ടിട്ടില്ല. പല രീതിയിലുള്ള ആന്റിവൈറല് മരുന്നുകളും ഉപയോഗിക്കുന്നുണ്ട്. 2018ല് രോഗം സ്ഥിരീകരിക്കുമ്ബോള് കേരളത്തില് മരുന്നുകളൊന്നും തന്നെ ഉണ്ടായിരുന്നില്ല. ഇന്ന് മരുന്നുകള് കേരളത്തില് ലഭ്യമാണ്. നിലവില് ആശങ്കേെടണ്ട സാഹചര്യം ഇല്ലെന്നാണ് ആരോഗ്യ പ്രവര്ത്തകരും സര്ക്കാരും നല്കുന്ന ഉറപ്പ്.